b'\n_START_ARTICLE_\nEgidijus Ma\xc5\xbeintas\n_START_PARAGRAPH_\nEgidijus Ma\xc5\xbeintas (g. 1955 m. bir\xc5\xbeelio 22 d. Raseiniuose) \xe2\x80\x93 Lietuvos dainininkas (bosas-baritonas), re\xc5\xbeisierius, humanitarini\xc5\xb3 moksl\xc5\xb3 daktaras.\n_START_SECTION_\nBiografija\n_START_PARAGRAPH_\nSenelis \xe2\x80\x93 Raseini\xc5\xb3 burmistras Boleslovas Jackevi\xc4\x8dius. 1978 m. baig\xc4\x97 Lietuvos \xc5\xbeem\xc4\x97s \xc5\xabkio akademij\xc4\x85, \xc4\xafgijo hidrotechnikos in\xc5\xbeinieriaus specialyb\xc4\x99. 1988 m. baig\xc4\x97 Lietuvos konservatorijos V. Daunoro dainavimo klas\xc4\x99, debiutavo Lietuvos televizijos filme (Benas \xe2\x80\x93 D\xc5\xbeanis Karlas Menotis. Telefonas. re\xc5\xbe. Rimantas Siparis). 1992 m. sta\xc5\xbeavo Auburno universitete (Alabamos valstija) pas A. Voketait\xc4\xaf. 2002 m. sta\xc5\xbeavo Maskvos kameriniame muzikiniame teatre pas B. Pokrovsk\xc4\xaf. 2002 m. baig\xc4\x97 Meno darbuotoj\xc5\xb3 perkvalifikavimo akademijos prie Rusijos kult\xc5\xabros ministerijos aspirant\xc5\xabr\xc4\x85 Maskvoje, muzikinio teatro re\xc5\xbeisieriaus specialyb\xc4\x99; B. Pokrovskio ir N. Kuznecovo klas\xc4\x99; menotyros kandidatas. 2003 m. humanitarini\xc5\xb3 moksl\xc5\xb3 daktaras._NEWLINE_1988\xe2\x80\x931990 m. m. Kauno muzikinio teatro solistas. 1990\xe2\x80\x931991 m. savaitra\xc5\xa1\xc4\x8dio \xe2\x80\x9eFree Lithuania\xe2\x80\x9c (JAV) redaktoriaus asistentas. 1993\xe2\x80\x931994 m. dainavo Jutos valstijos operoje. 1994\xe2\x80\x931998 m. operos bendrov\xc4\x97s \xe2\x80\x9eSunstate\xe2\x80\x9c solistas. Koncertavo JAV lietuvi\xc5\xb3 kolonijose. 1998\xe2\x80\x932000 m. Klaip\xc4\x97dos muzikinio teatro solistas. Nuo 2003 m. Vilniaus pedagoginio universiteto, nuo 2004 m. dar ir Vilniaus kolegijos d\xc4\x97stytojas._NEWLINE_Koncertuoja. Re\xc5\xbeisavo muzikini\xc5\xb3 spektakli\xc5\xb3. Lietuvos ir u\xc5\xbesienio \xc5\xa1ali\xc5\xb3 spaudoje paskelb\xc4\x97 straipsni\xc5\xb3, recenzij\xc5\xb3. Skait\xc4\x97 prane\xc5\xa1imus tarptautin\xc4\x97se konferencijose.'